Diari Oficial de la Generalitat Valenciana


Sumari del DOGV 8838, del 18-06-2020 (2020/4364)

Informació pública de la declaració de caducitat del Programa d'actuació integrada del Pla parcial de millora del sector Casa del Pare.
---------------------------------------------------------------------------------------------------------------------------------------

### Dades del document

Número de DOGV
:   8838

Data del DOGV
:   18-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/4364


Data del document
:   20-11-2019

Organisme emissor
:   Ajuntament de Villena

Tipus de document
:   Anunci

Descriptors 

:   * Villena
    * administració local
    * pla d'urbanisme

Informació pública de la declaració de caducitat del Programa d'actuació integrada del Pla parcial de millora del sector Casa del Pare. [2020/4364]  
L'Ajuntament Ple, en la sessió celebrada el dia 25 de juliol de 2019, en relació amb el procediment que se segueix per a la resolució del Programa d'actuació integrada del sector Casa del Pare, del Pla general d'ordenació urbana de Villena, ha adoptat acord que, en la part dispositiva, estableix:   
  
Primer  
Resoldre l'adjudicació del Programa d'actuació integrada per al desenvolupament del Pla parcial de millora del sector denominat «Casa del Pare», de nova creació, d'ús preferent industrial, segons un acord adoptat pel Ple municipal en la sessió del dia 27 de gener de 2005, sense que haja arribat a formalitzar-se l'oportú conveni urbanístic. L'agent urbanitzador designat en el seu moment, amb qui s'ha seguit aquest procediment de resolució, és la mercantil Gestión y Desarrollo Oeste Sector, SL, CIF B-53467973, amb domicili social en l'actualitat a Villena, al carrer de Juan Iborra, núm. 23.   
  
Segon  
Declarar la caducitat del Programa d'actuació integrada del Pla parcial de millora del sector Casa del Pare, aprovat per l'acord plenari expressat en l'apartat anterior; aprovació que va quedar posteriorment convalidada amb l'aprovació del planejament urbanístic del sector, pla parcial de millora i document d'homologació, definitivament aprovats, previ acord adoptat per la Comissió Territorial d'Urbanisme d'Alacant, de 3 de desembre de 2017, per la Resolució de 9 de març de 2010, del director general d'Urbanisme.   
  
Tercer  
Cancel·lar la programació del sector Casa del Pare, de Villena.   
  
Quart  
Disposar la publicació d'aquest acord en el Diari Oficial de la Generalitat Valenciana, i notificar-ho als interessats.  
  
Contra aquest acord, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, i 8, 45, i 46 de la Llei 29/1988, de 13 de juliol, es podran interposar els següents recursos:   
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, a comptar de l'endemà de la inserció d'aquest anunci. La interposició del recurs, excepte en els casos en què una disposició establisca el contrari, no suspendrà l'execució de l'acte impugnat, de conformitat amb el que es disposa en l'article 117 de la Llei 39/2015, d'1 d'octubre. Si transcorreguera un mes des de l'endemà de la interposició, sense que haja sigut resolt, s'entendrà desestimat el recurs i serà possible la interposició d'un recurs contenciós administratiu davant la sala contenciosa administrativa en el termini de sis mesos, a comptar de l'endemà de la desestimació presumpta.   
b) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats a partir de l'endemà de la inserció d'aquest anunci. En cas d'optar pel recurs potestatiu de reposició, no es podrà interposar el recurs contenciós administratiu fins que aquell no siga resolt expressament o se n'haja produït la desestimació per silenci administratiu.   
Tot això sense perjudici de qualsevol altre recurs o acció que s'estime procedent.  
  
Villena, 20 de novembre de 2019.- L'alcalde: Fulgencio Jose Cerdán Barceló.